झांसी (उत्तर प्रदेश). यहां के घिसौली गांव में एक पिता पर अपनी नाबालिग बेटी से रेप करने का आरोप लगा है। लड़की के दादा ने आरोपी को रंगे हाथों पकड़ लिया और पुलिस को सौंप दिया। पॉक्सो एक्ट के तहत केस दर्ज कर लिया गया है। वहीं, पीड़ित बच्ची के प्राइवेट पार्ट में गंभीर चोटें आई हैं। उसकी हालत गंभीर बताई जा रही है।
घर में बेटी को अकेले देख किया रेप
- झांसी से करीब 20 किलोमीटर दूर बबीना थानाक्षेत्र है। यहां के गांव घिसौली में रामसेवक कुशवाहा अपने परिवार के साथ रहता है।
- बताया जा रहा है कि मंगलवार शाम को उसकी 13 साल की बेटी सपना (बदला हुआ नाम) घर में अकेली थी।
- मौका मिलते ही पिता ने बेटी को दबोच लिया और उसके साथ रेप किया।
नाबालिग लड़की के दादा ने रंगे हाथों पकड़ा
- इसी दौरान नाबालिग लड़की के दादा मौके पर पहुंच गए।
- उन्होंने बेटे को नातिन के साथ दबोच लिया।
- इस बीच आरोपी पिता ने भागने की कोशिश की, लेकिन उसकी पत्नी भी वहां पहुंच गई और उसे पकड़ लिया।
- घर में सलाह के बाद लड़की के दादा और मां ने आरोपी को पुलिस के हवाले कर दिया।
पहले भी बेटी के साथ कर चुका है रेप
- बताया जा रहा है कि आरोपी पिता इसके पहले भी बेटी के साथ रेप कर चुका है।
- नाबालिग ने अपनी मां को ये बात बताई थी, लेकिन वे समाज के डर से चुप थीं।
क्या कहती है पुलिस
- एसएसपी सुभाष चंद्र दुबे ने बताया कि मामले की रिपोर्ट दर्ज कर ली गई है।
- पीड़ित लड़की को मेडिकल चेकअप के लिए हॉस्पिटल में एडमिट कराया है। यहां उसकी स्थिति नाजुक है।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva